Bədii Gimnastika 2016 Yay Olimpiya Oyunlarında — (Qadınlar, qrup)
XXXI Yay Olimpiya Oyunlarında bədii gimnastika idman növünün qrup yarışları 20 və 21 avqust tarixləri arasında baş tutdu. Yarışlar 14 000 tamaşaçı tutumu olan HSBC Arenada keçirildi. 14 dövlətin 70 idmançısı yarışların qızıl medalı uğrunda mübarizə apardı. XXXI Yay Olimpiya Oyunlarının çempionu 36.233 xal toplayan Rusiya Federasiyasının gimnastları oldu. Gümüş medalı İspaniya, bürünc medalı isə Bolqarıstan idmançıları qazandı.